Document ID: 31991R2535

KOMISSION ASETUS (ETY) N:o 2535/91,
annettu 22 päivänä elokuuta 1991,
interventiovoin erityismyynnistä Neuvostoliittoon vientiä varten ja asetuksen (ETY) N:o 569/88 muuttamisesta annetun asetuksen (ETY) N:o 863/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan,
sekä katsoo, että
komission asetuksessa (ETY) N:o 863/91(3), sellaisena kuin se on viimeksi muutettuna komission asetuksella (ETY) N:o 1808/91(4), säädetään interventiovoin erityismyynnistä Neuvostoliittoon pysyvällä tarjouskilpailumenettelyllä 31 päivään heinäkuuta 1991; tähän mennessä ei ole ollut mahdollista ratkaista tarjouskilpailua kokonaan myyntiin saatettavan voimäärän osalta; tämän vuoksi olisi jatkettava pysyvää tarjouskilpailua 31 päivään lokakuuta 1991 ja mukautettava voin varastosta vientiä ja tuontia koskevaa määräaikaa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 863/91 seuraavasti.
1) Korvataan 2 artiklan 1 kohta seuraavasti:
"1 Voi myydään kylmävarastosta pysyvällä tarjouskilpailumenettelyllä 31 päivään lokakuuta 1991."
2) Muutetaan 5 artikla seuraavasti:
a) korvataan 1 kohdan ensimmäisen alakohdan ensimmäinen luetelmakohta seuraavasti:
"- takuu, joka on tarkoitettu varmistamaan voin tuontiin määrämaahan liittyvän ensisijaisen vaatimuksen toteutuminen: poiketen siitä, mitä neuvoston asetuksen (ETY) N:o 3665/85 (*) 17 artiklan 1 kohdassa säädetään, tuonti on toteutettava viimeistään 31 päivänä joulukuuta 1991,
(*) EYVL N:o L 354, 30.12.1985, s.1"b) korvataan 2 ja 3 kohdassa päivämäärä "31 päivänä elokuuta 1991" päivämäärällä "30 päivänä marraskuuta 1991".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä elokuuta 1991.

Labels: 3
17
18